|10-07-2008, 04:17 PM||#126|


... عضو نشيط ...


1.من دانه ؟ شنو سالفتها مع ناصر؟
يطقوون بعض
2.شنو آخر تطورات ناصر ونور رح تكون في هذول الاسبوعين؟
اتوقع تطورات مغامرات
3.شنو الموضوع الي نواف يبي هشام فيه ؟ وشنو الموضوع الي شاك فيه هشام؟
اتوقع الموضوع عن الزواج
4ومن البنت الي شافها هشام؟؟؟ ويحبها من قبل :24aar::24aar::24aar:؟
اتوقع اللي يبحها نوراحسهم لايقين لبعض كلللللللووووش:24aar:
انتظرج الدنيا لحظة


|10-07-2008, 06:41 PM||#127|


... عضو ذهبي ...


مشكورة خيو على المرور <<< التوقعات نسبه 1% صح هههههههه
ما رح اخليج تنتظرين


|10-07-2008, 06:42 PM||#128|


... عضو ذهبي ...


الله يسلمج غناتي <<< والله عندي اشغال
الله يعافيج
شوي والبارت عندكم


|10-07-2008, 07:23 PM||#129|


... عضو ذهبي ...


الجزء الثامن
هشام لا اراديا : قوة قلبي..... أقصد دلال
دلال وعلامات الاحراج ماليه وجهها : هلا هشام...... اختك في ذيك الغرفة "تأشر على غرفة الممرضة"
هشام بارتباك: اقول دلال؟
دلال الي كانت بتمشي دارت له بكل خجل: نعم؟
هشام بنفس الارتباك: الصراحة .... انا ابي اقول شي" ويحك شعر راسه من الارتباك" بس مو عارف ..... يعني ..... يصير اتصل على رقمج اليوم .... من تلفون غلا رح اتصل؟
دلال مو عارفة شنو تقول : امممممم.... اذا ... الشي مهم اوك بس مو تطول.
هشام يحس الدنيا مو سايعته من الفرحة: أي... انشاءالله : اله صح وين قلتي أي غرفة فيها اختي؟؟
دلال تبتسم بخجل: هذي الي على يدك اليمين
هشام بابتسامة: شكرا يالله اليوم الساعة 8 رح اتصل مناسب الوقت؟
دلال باحراج : أي...انشاءالله خير
بعدها أخذ هشام غلا واتصل الى نواف واهو في السيارة مع غلا .....
هشام: قوة نوويف" غلا انتبهت الى الاسم وقعدت تطالع اخوها واهي تبتسم بتعب"
نواف: هلا والله
هشام: قول الى الربع ما رح امركم اليوم الصالة
نواف بخوف : ليش ؟؟ شصاير؟؟
هشام: لا بس ، اختي تعبانة شوي واذا ما تحسنت حالتها الى المغرب رح اخذها المستشفى
نواف حس الدنيا ظلام بعينه: انشاءالله ما تشوف شر
هشام : الشر ما يجيك ، يالله مع السلامة
نواف والحزن مالي قلبه: الله يسلمك
العصر في غرفة دلال : أقول نور؟
نور التفتت لها: نعم ، قولي
دلال بارتباك واضح : تعرفين هشام اخو غلا وشيرين ؟
نور تحاول تذكر شكله: أي.. تذكرته ..شفيه؟
دلال : اليوم شافني وقال بيتصل الي من تلفون غلا
نور فتحت عيونها على الآخر : شنووووو؟؟ شقلتي ؟؟
دلال تلعب في شعرها ووردوا خدودها : الي سمعتيه
نور : وانتي شقلتي؟؟ لا يكون وافقتي؟
دلال: قلت له اذا الشي مهم أي ليش لا
نور : الساعة كم رح يتصل؟
دلال منزله راسها : الساعة 8
في بيت بو هشام شيرين تكلم هند بنت خالتها على التلفون : هنوده شرايج تجين عندنه في الويك اند ؟؟
هند : اممممم والله ما ادري قولي الى خالتج أنا ما عندي مانع
شيرين : بس خالتي ؟؟واحم احم؟؟
هند تضحك بخجل: ههههه انا بقول له ما اعتقد يرفض
شيرين : اوك الحين اخليج وسلمي على بيتكم
هند : يوصل مع السلامة
"فاصل"
ابو ريان"طارق" : عمره 47 سنه انسان سريع لاانفعال : لكن رغم انفعاله الا انه متفاهم مع عياله ،دكتور "جراحة" وله عيادته الخاصة
ام ريان "هدى" : عمرها 42 سنه قاعدة مع عيالها بعد ما كانت تشتغل في احد الشركات ، متزوجة من ولد عمها الي من صغرها تحبه ، اذا قالت كلمة ما تحب احد يعصيها .
ريان : 23 سنه ابيض وشعره اسود وعيونه عسلية رومنسي الى ابعد درجة ، يدرس تمريض مع هشان ولد خالته وهذي اخر سنه لهم ويتخرجون
هند : 15 سنه توأم من بنت خالتها شيرين الفرق لون الشعر اسود وجرأتها مع الكل اله مع شخص واحد رح تعرفونه قريب
سارة : اربع سنوات اصغر وحدة في العائلة متعلقة في اختها هند لدرجة انها تناديها ماما ، شعرها اسود قصير ناعم وعيونها واسعه رغم صغر سنها ولونها بني فاتح
في بيت ابوهشام في غرفة غلا يرن تلفونها "عسل قلبي " ردت بصوت باين عليه التعب : هلا
نواف بخوف باين : هلا قلبي ، شخبارج؟
غلا تبتسم : الحمدالله وانت؟
نواف: انا مو زين
غلا بخوف: ليش؟ شصاير؟
نواف: لأنه نصفي الثاني تعبان شلون تبيني اكون زين ؟
غلا فهمت عليه: هههههه بعد عمري والله "قالتها بخجل" تسلم
نواف: انشاءالله الحين احسن
غلا : أي الحمد لله " سمعت صوت احد يطق الباب " : لحظة نواف ، منوو؟
هشام من ورى الباب : انا هشام .... يصير ادخل؟
غلا بارتباك: اقول نواف هشام على الباب متضطرة اخليك مع السلامة
نواف باحباط: الله يسلمج حبيبتي انتبهي لصحتج زين
غلا: انشاءالله " سدت التلفون " ادخل هشام الباب مفتوح
هشام واهو داخل: دام الباب مفتوح ليش ما قلتي ادخل من الاول
غلا تضحك : كنت في التلفون
هشام يحك شعره : اقول غلا ؟
غلا تبتسم : آمر ...قول
هشام : يصير تلفونج شوي؟
غلا خافت وحالولت ما تبين هذا الخوف: ليش؟
هشام يحاول يرقع السالفة : ابيه في حاجة ضرورية لأنه تلفوني ما ينفع
غلا وقلبها مصادف من الخوف : اوك اخذه بساتصل منه مو تروح مكان ثاني
هشام : افا عليج ، ما طبتي شي
غلا بارتياح خفيف عطته التلفون : اخذه ورجعه بسرعة
هشام واهو طالع : انشاءالله
في بيت بوناصر الكل قاعد في الصالة ، ابو ناصر يكلم نور: شخبارج يبه نور عساج مرتاحة؟
نور تطالع مرت عمها وتبتسم: أي والله الحمدالله مرتاحة ، مرت عمي ما قصرت معاي من اول ما وصلت
ام ناصر تطالعها وتبتسم : نور احنه شقلنه ؟
نور نزلت راسها وضحكت: اقصد امي الله لا يحرمني منها
ناصر حب يحشر روحه : ولا يحرمنه منج
دلال تطالع الساعة صارت8 : نور ابيج فوق
نور فهمت عليها : أي اوك قومي
نواف يقوم: انا استأذن الحين
ناصر : انا ما بروح معاك بقعد في البيت احس روحي تعبان شوي
نواف يطالعه بنص عين: ناصر بتقوم والله لا
ناصر: والله تعبان، بس عشانك بقوم
ام ناصر: ناصر ، نواف لا تتأخرون باجر عندكم دوام علىما اعتقد مو اجازة
اثنينهم مع بعض: انشاءالله يمه " جنب الباب ناصر ما يبي يطلع قال بينه وبين نفسه بيمثل المرض مسك كتف نواف" : نواف راسي
نواف خاف عليه وصدق: شفيك ناصر
ناصر من داخله يضحك الانه نواف مصدق جذبته: راسي ، انا قلت لك تعبان محتاج راحة
نواف بخوف: اوك ارجع روح ارتاح ... نام انا بروح اليوم بدونك مافي مشكلة
ناصر مستانس: اوك يالغالي انا بروح انام
طلع نواف وظل ناصر في الصالة خمس دقايق وركب، في غرفة دلال اتصل هشام قبل لا ترد قالت الى نور تشغل ناصر ونور ما رفضت .
دلال بارتباك تحس قلبها بيطلع من مكانه ردت بصوت مرتجف: ال..وو
هشام بأدب: السلام عليكم
دلال تحاول تتشجع : هلا .... عليكم السلام
هشام: دلال .... انا ابي اقولج شي من زمان بس ما حصلت الفرصة " دلال بس تسمع ولا تتكلم" دلال انتي معاي؟؟
دلال بصوت كله حيا : أي .... اسمع كمل
هشام تنهد : آآه يا دلال ...ما ادري شقول...وين ما اروح افكر فيج وصورتج ما تبارح خيالي... واذا سمعت اسمج قلبي يفرح... يا دلال كذا صدفة تجمعنه مع بعض تخليني اتعلق فيج اكثر واكثر....دلال انا مو من النوع الي يلف ويدور ولاني من شباب هالأيام... بقولها لج وبكل صراحة....انا احبج
" دلال قلبها قام يدق بسرعة وجسمها صار حار ووجهها صار احمر ولا اراديا نزلت منها دمعة "
دلال بصوت كله حيا+ارتباك+خوف: هشام....
هشام : عيووون هشام
دلال : انت واعي للي تقوله
هشام يتنهد : والله شسوي اعيب على الي يحبون واقول عنهم مراهقين والحين لو تقيسين حبي لج تقولين انا اكبرهم واولهم...والله الحي عافسني واتمنى ما يكون من طرف واحد.
دلال بخوف: تدري انك فاجأتني؟
هشام يضحك على روحه: انا نفسي متفاجىء اشلون قدرت اعترف ... يا دلال انا ما اطلب منج الرد الحين رح اعطيج فترة تفكرين في كلامي
دلال : انشاءالله ... عندك شي ثاني تحب تقوله قبل ما اسكر؟
هشام: غير اني احبج واني مجنون بحبج لا سلامتج...يالله مع السلامة
دلال : الله يسلمك
في نفس الوقت في الصالة نور+ناصر يطالعون فلم التفت ناصر الى نور الي مندمجة مع الفلم: اقول نور
نور مندمجة حدها: هممممم
ناصر: اليش دلال ما جت للحين ؟
نور التفت اله وصارت عينها في عينه ونزلت راسها وردت : الحين بتجي عندها شغلة تسويها وبتجي
ناصر قم يشوفها : انا بروح اناديها
نور خاف : لا لا ..... تعال
التفت لها ناصر: نعم
نور تلعب بأصابعها ما تدري شنو تقول: اممم ..... اقعد معاي
ناصر قلبه يراقص من الفرح : افا عليج "غمز لها " ما طلبتي شي
نور ترقع: اقصد يعني اقعد معاي انا بروحي اهي الحين بتجي
ناصر يطفر فيها : اول قولي انج تحبيني
نور نزلت راسها وقالت بدلع غير مقصود : نااصر
ناصر يقعد على ركبته : لبيييه ن يالله قولي انج تحبيني
نور صار وجهها احمر : انا....
ناصر شاقة وجها الابتسامة : ايي
دلال واهي نازلة من على الدرج : نور نوووور
نور تضحك بهستيريا على ناصر لأنه انقلب وجهه الى عبوس : هههههههه انا هنيه في الصالة
دلال تضحك : ههههه شفيج؟؟
ناصر يرمي عليها وسادة : خربتي عليي الجو
دلال فهمت : هههههههههههههههه ، قومي نور
في بيت عمر، على المسن
...مجنون بحبك...=عمر
هلا بقلبي
...ما دروا اني احبه ...
هلا فيك :$
...مجنون بحبك ...
انا ابي اطرش لج خاطرة فيها مضمون وياريت تفهمينه
...ما دروا اني احبه ...
امممممم، انشاءالله خير
"بعد فترة سكوت "
...مجنون بحبك...
انتي مشغولة ؟؟
...ما دروا اني احبه...
ايي شوي قاعدة احضر للدرس
...مجنون بحبك...
اوك اخليج انا طالع تآمريني على شي؟؟
...ما دروا اني احبه...
سلامتك في حفظ الله :$
يوم الجمعة في احد المطاعم الساعة2ونص نواف بارتباك: يا هشام..انا....انا
هشام يضحك : هههههههههههههه ، ادري انت نواف
نواف يضحك بارتباك: الصراحة ما تعودت اخبي عليك شي عشان جذي رح اقولك وما اتمنى انك تزعل
هشام حاس من قبل انه فيه شي: قول اسمعك
نواف : انا ..... احب اختك
هشام تأكد من الي في باله : ادري
نواف فتح عيونه على الآخر: تدري
هشام يبتسم : ايي
نواف : وما تكلمت ، والله كنت خايف
هشام : كنت انتظركم يا عصافير الحب ، احد منكم يتكلم
نواف : والله يا هشام اختك في الحفظ والصون
هشام : عارف هذا الشي من البداية ، انا اعرفك يا نواف عدل بس ما انكر اني تضايقت لانك تكلم اختي من وراي
نواف اليوم يوم الصدمات بالنسبة له : تدري اني اكلمها؟؟
هشام : أي شفت رقمك في تلفونها، المهم انا بروح اليوم وبشوف شنو اخرتكم
نواف بترجي: الله يخليك لا تسوي فيها شي ترى ان صادها شي مارح اسامح نفسي ولا اسامحك
هشام : يضربه على راسه : هلووو هذي اختي
نواف : ان مسيت شعره منها والله يهشام اذبحك حتى لو كانت اختك
هشام ضحك عليه: هههههههههههههه يالله يالعاشق مع السلامة
في بيت ابو هشام
هشام بعد ماوصل على طول راح غرفة غلا ودخل: غلا
غلا بخوف: نعم
هشام يطالعها بخزرة ويرفع صوته : انتي مخبية عني شي
غلا ارتبكت ولا عرفت شنو تقول ووووو
1.شنو رح يكون موقف دلال من هشام بعد هذه المكالمة معقوولة تحبه؟؟
2. نور وناصر شنو اخرتهم ؟؟ هل راح يكونون لبعض او دانه رح تخرب حياتهم؟؟
3. غلا شنو رح يكون موقفها بعد ما عرف اخوها بعلاقتها بنواف؟؟؟
4. تتوقعون حبيبة عمر رح تقوله من هي بعد الخاطرة او حتى تبادله الشعور بس خايفة تعترف؟؟
لا تحرموني من توقعااتكم :189[1]:


|11-07-2008, 01:39 AM||#130|


... عضو نشيط ...


يسلموو غناتي عالموضوع
بس البارت واااايد قصير
ان شاء الله تخلصين اشغالج
بسرعة ويعيطج الف الف عافية
تحياتي


|مواقع النشر (المفضلة)|
|المواضيع المتشابهه|
|الموضوع|
|أنآ وش جآبني لِـدربك Mmś .. لأحمد الصآنع ~|
|بما ان موسم الصيف قد حل فأليكم صيدة الصيف وطبخته|
|صحيح أحبك بس مريت بظروف خلتني أهتز وأخاف من الكل|
|بكل هدوء أحبك ((قصه من تأليفي )) انشاء الله تعجبكم|
|خلتني تلك الفتاة ....|
|أدوات الموضوع|
|انواع عرض الموضوع|


الصدف خلتني أحبك من تأليفي